**INFORMACIJE ZA VLASNIKE KUĆA/STANOVA ZA ODMOR (2024.)**

**1. PRIJAVA BORAVKA**

Sukladno Zakonu o turističkoj pristojbi svi vlasnici kuća/stanova za odmor dužni su prijaviti sebe, svojuobitelj i sve druge osobe koje borave u kući ili stanu i plaćati turističku pristojbu za navedene. Zaprijavu i odjavu boravka koristi se informacijski sustav eVisitor, a prijave se moraju obaviti u roku 24sata od dolaska. Kućom ili stanom za odmor smatra se svaka zgrada ili stan koja se koristi povremenoili sezonski, ne spada u kategoriju turističkog smještajnog objekta, a njihovi vlasnici nemajuprijavljeno prebivalište na području mjesta Stara Novalja.

Kako bi se objekt upisao u eVisitor, vlasnik objekta treba u ured TZ Stara Novalja dostaviti:

- ispunjeni Zahtjev za unos fizičke osobe u sustav eVisitor

-dokaz vlasništva nad objektom (vlasnički list, izvadak iz zemljišne knjige, račun od vode, struje,

komunalnog doprinosa…). Gore navedena dokumentacija u TZ se može dostaviti osobno ili putem

elektroničke pošte.

.Nakon upisa objekta u eVisitor, vlasnik može početi koristiti sustav pristupanjem putem vjerodajnica

za eGrađani. Ukoliko nije moguć pristup na taj način, potrebno je da vlasnik dođe osobno u ured TZ

preuzeti pristupne podatke, uz predočenje identifikacijskog dokumenta. U slučaju da vlasnik objekta

ne može osobno preuzeti korisničke podatke, u njegovo ime to može učiniti opunomoćenik temeljem

punomoći ovjerene kod javnog bilježnika. Uz punomoć, opunomoćenik mora uz sebe imati i vlastitu

osobnu iskaznicu te kopiju osobne iskaznice vlasnika objekta.

Nakon što vlasnik preuzme pristupne podatke, više nije potrebno dolaziti u turističku zajednicu, već

sam prijavljuje sebe i sve druge osobe u kući/stanu za odmor putem web stranice [www.evisitor.hr](http://www.evisitor.hr)

**2. PLAĆANJE TURISTIČKE PRISTOJBE**

Vlasnici kuće/stana za odmor i sve osobe koje noće u toj kući ili stanu turističku pristojbu plaćaju po

svakom ostvarenom noćenju. Vlasnik i članovi njegove uže obitelji državljani EU, Norveške, Islanda,

Lihtenštajna i Švicarske plaćaju turističku pristojbu umanjenu za 70 %.

Turistička pristojba plaća se za sve osobe koje u kući/stanu za odmor u općini ili gradu izvan mjesta prebivališta borave u razdoblju od 15. lipnja do 15. rujna.

Svaki boravak izvan ovog perioda se prijavljuje u eVisitor, ali se ne obračunava turistička pristojba.

Vlasnici i članovi njihove uže obitelji državljani EU, Norveške, Islanda, Lihtenštajna i Švicarske imaju mogućnost paušalnog plaćanja godišnje turističke pristojbe. Rok za uplatu paušala i prijavu osoba koje plaćaju paušalnu turističku pristojbu je 15.07.

Ukoliko prijavljene osobe imaju državljanstvo trećih zemalja, tada se turistička pristojba plaća po

noćenju, bez popusta. Prilikom prijave boravka, vlasnik za svaku osobu upisuje podatke potrebne za

automatski obračun turističke pristojbe (osobni podaci, državljanstvo, srodstvo, način plaćanja

pristojbe).

 Evidencija naplate turističke pristojbe vodi se putem sustava eVisitor u kojem obveznici

mogu preuzeti uplatnice za plaćanje. Turistička pristojba se plaća isključivo uplatom na račun

turističke pristojbe.

Osobe koje nisu članovi uže obitelji vlasnika nemaju mogućnost paušalnog plaćanja već uvijek plaćaju

po noćenju. Članovima uže obitelji smatraju se: bračni i izvanbračni drug, životni partner sukladno

posebnom propisu kojim se regulira životno partnerstvo osoba istog spola, srodnici u ravnoj lozi i

njihovi bračni drugovi, braća i sestre i njihovi bračni drugovi, posvojitelj i posvojenik i njihova djeca i

bračni drugovi, pastorčad te maćeha i očuh.

Vlasnik kuće ili stana za odmor može za sebe i članove uže obitelji turističku pristojbu platiti u

paušalnom iznosu, kako slijedi:

- za prva 2 člana po osobi **7,97 eura**

- za svakog sljedećeg člana: **3,32 eura**

Vlasnik kuće ili stana za odmor koji plaća boravišnu pristojbu po svakom ostvarenom noćenju plaća :

- za vlasnika i članove obitelji(po osobi/po noćenju)- **0,40 eura**

- ostale osobe u kući ili stanu za odmor( po osobi/po nćenju)- **1,33 eura**

Turističku pristojbu ne plaćaju (ali se boravak prijavljuje):

- djeca do 12 godina,

- osobe s invaliditetom od 70 % i većim i jedan pratitelj,

-osobe koje zbog potrebe rada ili obavljanja poslova koriste uslugu smještaja u općini ili gradu u

kojem nemaju prebivalište, isključivo za vrijeme obavljanja poslova/rada

- profesionalni članovi posade na čarterskim plovilima i brodovima za višednevna kružna putovanja,

- sudionici školskih paket-aranžmana s uključenim smještajem, koje su odobrile školske ustanove,

- osobe koje uslugu noćenja koriste u okviru ostvarivanja prava na smještaj kao korisnici socijalne

skrbi ,

- studenti i đaci koji nemaju prebivalište u općini ili gradu u kojem se školuju kada borave u

smještajnom objektu u toj općini ili gradu.

Turističku pristojbu umanjenu za 50 % plaćaju:

- osobe od navršenih 12 do 18 godina i

-osobe do 29 godina koje su članovi međunarodnih omladinskih organizacija kada koriste usluge

noćenja u omladinskim objektima za smještaj

**3. PRAVNI OKVIR**

-Zakon o turističkoj pristojbi (NN 52/19, 32/20, 42/20)

-Pravilnik o sustavu eVisitor (NN 43/20)

- Pravilnik o najnižem i najvišem iznosu turističke pristojbe (NN 71/19)

-Odluka o visini turističke pristojbe za 2024. godinu